**Ag déanamh socruithe**

**Éist le beirt chairde, Síle agus Alan, ag caint. Tá siad ag pleanáil turais go Barcelona agus tá siad ag iarraidh dáta a shocrú. Éist leis an gcomhrá agus meaitseáil an ócáid leis an dáta.**

|  |  |
| --- | --- |
| **An ócáid** | **Dáta** |
| 1. cruinniú | 1. 7/7 |
| 1. ag dul go Barcelona! | 1. 10/8 |
| 1. bainis | 1. 1/7 |
| 1. cóisir | 1. 10/7 |
| 1. ceolchoirm | 1. 2/8 |

|  |  |  |  |  |
| --- | --- | --- | --- | --- |
| **a** | **b** | **c** | **d** | **e** |
|  |  |  |  |  |

**……………………………………….….**MC900014896[1]**…………………………………………**

**Ag déanamh socruithe**

**Éist le beirt chairde, Síle agus Alan, ag caint. Tá siad ag pleanáil turais go Barcelona agus tá siad ag iarraidh dáta a shocrú. Éist leis an gcomhrá agus meaitseáil an ócáid leis an dáta.**

|  |  |
| --- | --- |
| **An ócáid** | **Dáta** |
| 1. cruinniú | 1. 7/7 |
| 1. ag dul go Barcelona! | 1. 10/8 |
| 1. bainis | 1. 1/7 |
| 1. cóisir | 1. 10/7 |
| 1. ceolchoirm | 1. 2/8 |

|  |  |  |  |  |
| --- | --- | --- | --- | --- |
| a | b | c | d | e |
|  |  |  |  |  |

**Ag déanamh socruithe**

**An comhrá (A)**

1. **Is tusa Alan. Seo an méid a dúirt tú le Síle, ach níl sé san ord ceart. Léigh na habairtí ar fad leat féin. Ansin, léigh amach os ard iad. Léifidh do pháirtnéir línte Shíle amach freisin. Cuirigí an comhrá san ord ceart le chéile. Scríobh ord na línte in aice leo, 1-4. Ansin, léigh an comhrá amach i gceart le chéile.**

**Alan:** Bhuel, cad faoin deichiú lá de Lúnasa? **\_\_\_\_\_\_\_**

**Alan:** Go breá, go raibh maith agat. Éist, ar mhaith leat dul go Barcelona liom ar feadh cúpla lá ar laethanta saoire? **\_\_\_\_\_\_\_**

**Alan:** Am éigin i mí Iúil nó i mí Lúnasa. Tá mo dheartháir, Pól, ina chónaí ansin agus tá árasán deas aige. **\_\_\_\_\_\_\_**

**Alan:** Ceart go leor, rinne mé dearmad air sin. Fan anois, tá mo dhialann agam anseo. Níl mise saor ar an deichiú lá d’Iúil beidh cruinniú agam san obair agus ansin beidh mé an-ghnóthach san obair an chuid eile de mhí Iúil**. \_\_\_\_\_\_\_**

1. **Sa chomhrá, dúirt Alan: *Ar mhaith leat dul go Barcelona?* Scríobh amach liosta d’áiteanna / ócáidí eile a bhféadfá cuireadh a thabhairt do dhuine dul leat.**

**Anois, léigh amach do liosta do do pháirtnéir. Beidh air ceist a chur ort: *Ar mhaith leat dul…?* do gach áit / ócáid a luann tú. Freagair gach ceist agus cuir an cheist: *Cathain?* ar do pháirtnéir. Ansin, éist le liosta do pháirtnéara. Úsáid gach áit / ócáid a luann seisean chun an cheist: *Ar mhaith leat dul...?* a chur air. Bí cúramach le go / go dtí / chuig.**

**Mar shampla:** *go Meiriceá / go dtí an Spáinn / chuig cóisir*

**Ar dtús, cad iad freagraí na ceiste: *Ar mhaith leat?***

|  |  |
| --- | --- |
| **dearfach** | **diúltach** |
|  |  |

**Ag déanamh socruithe**

**An comhrá (B)**

1. **Is tusa Síle. Seo an méid a dúirt tú le Alan ach níl sé san ord ceart. Léigh na habairtí ar fad leat féin. Ansin, léigh amach os ard iad. Léifidh do pháirtnéir línte Alan amach freisin. Cuirigí an comhrá san ord ceart le chéile. Scríobh ord na línte in aice leo, 1-5. Ansin, léigh an comhrá amach i gceart le chéile.**

**Síle:** Go breá ar fad. Níl faic ar siúl agam an tseachtain sin ar fad. Ó tá mé ag súil go mór leis, tá súil agam nach mbeidh an aimsir róthe. Tá a fhios agat gur maith liom an teas ach.... **\_\_\_\_\_\_\_**

**Síle:** Cad faoi mhí Lúnasa – níl mise saor ar an dara lá, beidh cóisir mo mháthar ann – beidh sí caoga bliain d’aois. **\_\_\_\_\_\_\_**

**Síle:** Hi Alan, conas atá tú? **\_\_\_\_\_\_\_**

**Síle:** Ó tá sin go hiontach. Ach anois, beidh mo chara Andy ag pósadh ar an chéad lá d’Iúil agus ansin ar an seachtú lá d’Iúil beidh ceolchoirm U2 ar siúl i bPáirc an Chrócaigh – tá na ticéid agam cheana féin. **\_\_\_\_\_\_\_**

**Síle:** Alan! Ba bhreá liom? Cén uair? **\_\_\_\_\_\_\_**

1. **Sa chomhrá, dúirt Alan: *Ar mhaith leat dul go Barcelona?* Scríobh amach liosta d’áiteanna / ócáidí eile a bhféadfá cuireadh a thabhairt do dhuine dul leat.**

**Anois, léigh amach do liosta do do pháirtnéir. Beidh air ceist a chur ort: *Ar mhaith leat dul…?* do gach áit / ócáid a luann tú. Freagair gach ceist agus cuir an cheist *Cathain?* ar do pháirtnéir. Ansin, éist le liosta do pháirtnéara. Úsáid gach áit / ócáid a luann seisean chun an cheist: *Ar mhaith leat dul...?* a chur air. Bí cúramach le go / go dtí / chuig.**

**Mar shampla:** *go Meiriceá / go dtí an Spáinn / chuig cóisir*

**Ar dtús, cad iad freagraí na ceiste: *Ar mhaith leat?***

|  |  |
| --- | --- |
| **dearfach** | **diúltach** |
|  |  |

**Ag déanamh socruithe**

**Saoire**

1. Beidh Alan agus Síle ag dul go Barcelona. Cum abairtí le do pháirtnéir, ag úsáid an bhriathair *Beidh*.Luaigh na nithe seo a leanas:

**na daoine**

**an bia**

**an aimsir**

**an t-árasán**

**an áit**

Mar shampla: *Beidh na daoine cairdiúil.*

Déanaigí amach liosta gairid d’aidiachtaí chun cabhrú libh:

*deas…*

Ansin, cuir ceisteanna ar ghrúpa eile faoi conas mar a bheidh a saoire. Conas a chuirtear ceist leis an mbriathar *Bí* san aimsir fháistineach? Scríobh amach ceist shamplach anseo:

1. Anois, abair le do pháirtnéir go mbeidh tú ag dul ar saoire. Luaigh na pointí seo a leanas:

**an áit**

**na dátaí taistil**

**an lóistín**

Iarr air dul ar saoire leat.

Ansin, éist le do pháirtnéir. Iarrfaidh sé ortsa dul ar saoire leisean. Abair leis nach n-oireann na dátaí duit ar dtús, ach mol dátaí eile.

**Treoracha don mhúinteoir**

**Ag déanamh socruithe Éisteacht**

**Le múineadh**

Ceist a chur ar dhuine an mbeidh sé saor agus an cheist sin a fhreagairt, tagairt d’ócáidí sóisialta, ceist a chur ar dhuine cén uair a bheidh rud éigin ar siúl agus an cheist sin a fhreagairt, cuireadh a thabhairt do dhuine agus glacadh le agus diúltú do chuireadh.

**Moltaí**

1. Tabhair cóip den bhileog **Ag déanamh socruithe** do gach foghlaimeoir.

* Léigh na treoracha atá ag barr na bileoige leis na foghlaimeoirí. Cinntigh go dtuigeann siad go seasann na huimhreacha sa cholún ar dheis don lá agus don mhí. Mar shampla: 10/7 = *an deichiú lá d’Iúil*. Tabhair nóiméad dóibh le féachaint ar na huimhreacha agus leis an dáta a oibriú amach dóibh féin. Abair leo gan a bheith buartha muna dtuigeann siad gach rud le linn an chomhrá a chloisfidh siad sa mhír.
* Tabhair seans dóibh éisteacht leis an mír roinnt uaireanta.
* Nuair a bheidh siad críochnaithe, ceartaigh an ghníomhaíocht leis an rang go léir. Léigh amach ócáid agus iarr orthu an dáta a thabhairt duit.
* Roinn an rang i mbeirteanna ansin. Tabhair cóip den bhileog **Ag déanamh socruithe - An comhrá (A)** d’fhoghlaimeoir amháin (Duine A) i ngach grúpa agus tabhair cóip den bhileog **Ag déanamh socruithe - An comhrá (B)** don fhoghlaimeoir eile (Duine B) i ngach grúpa.
* Mínigh na treoracha atá ag barr na bileoige. Tá leath an chomhrá a chuala na foghlaimeoirí sa mhír éisteachta ag gach duine acu, ach níl sé san ord ceart.
* Léifidh Duine A agus Duine B an píosa atá acu ina n-aonar ar dtús. Ansin, duine ar dhuine, léifidh siad amach na línte atá ar a mbileoga. Beidh orthu ord ceart an chomhrá a oibriú amach. Ansin, scríobhfaidh siad an t-ord ina dtagann na línte chun cinn sa chomhrá sna spásanna cuí in aice leo.
* Téigh timpeall an ranga fad is atá na foghlaimeoirí i mbun na gníomhaíochta ag éisteacht leo. Ceartaigh aon bhotúin a thugann tú faoi deara, go háirithe ó thaobh na foghraíochta de.
* Nuair a bheidh ord an chomhrá curtha i gceart acu agus é ceartaithe agat, iarr ar na foghlaimeoirí an comhrá a léamh amach le chéile. Glacfaidh Duine A ról Alan agus glacfaidh Duine B ról Shíle.
* Ceartaigh an ghníomhaíocht trí iarraidh ar ghrúpaí éagsúla an comhrá a léamh amach os comhair an ranga. Iarr orthu beocht a chur sa chomhrá agus spraoi a bhaint as.
* Sula dtosaíonn siad an chéad tasc eile, iarr ar na foghlaimeoirí an ghreille atá ag bun an leathanaigh a líonadh isteach. Ceartaigh an ghreille trí cheisteanna a chur ar fhoghlaimeoirí éagsúla, mar shampla: *Ar mhaith leat dul go Ceanada?*
* Mínigh na treoracha a bhaineann le ceist **2**. Sa chomhrá dúirt Alan: *Ar mhaith leat dul go Barcelona?* Scríobhfaidh gach foghlaimeoir liosta d’áiteanna agus d’ócáidí go bhféadfaidís cuireadh a thabhairt do dhuine dul ann leo, mar shampla: *An Fhrainc, ceolchoirm, Meiriceá*.
* Ansin, léifidh Duine A a liosta áiteanna agus ócáidí amach do Dhuine B. Beidh ar Dhuine B ceist a chumadh faoi gach áit agus le gach ócáid a luann Duine A, ag baint úsáide as: *Ar mhaith leat dul…?* Beidh air aird a thabhairt ar *go, go dtí* agus *chuig*. Freagróidh Duine A agus cuirfidh sé an cheist: *Cathain?* Beidh ar Dhuine B lá agus dáta a lua.
* Ansin, léifidh Duine B a liosta d’áiteanna agus d’ócáidí amach do Dhuine A. Beidh ar Dhuine A ceist a chumadh faoi gach áit agus ócáid a luann Duine B, ag baint úsáide as: *Ar mhaith leat dul…?* Beidh airsean aird a thabhairt ar *go, go dtí* agus *chuig* chomh maith. Freagróidh Duine B agus cuirfidh seisean an cheist: *Cathain?* Beidh ar Dhuine A lá agus dáta a lua.
* Téigh timpeall an ranga fad is atá na foghlaimeoirí i mbun na gníomhaíochta. Ceartaigh aon bhotúin a thugann tú faoi deara, go háirithe ó thaobh na teanga agus na foghraíochta de.
* Ceartaigh an ghníomhaíocht trí iarraidh ar fhoghlaimeoirí éagsúla cuid den ghníomhaíocht a dhéanamh os comhair an ranga.
* Roinn an rang i mbeirteanna arís. Tabhair cóip den bhileog **Ag déanamh socruithe - Saoire** do gach foghlaimeoir.
* Mínigh na treoracha a bhaineann le ceist **1** atá ag barr na bileoige. Beidh Alan agus Síle ag dul go Barcelona. Caithfidh na foghlaimeoirí abairtí a chumadh, ó bhéal, faoi conas mar a bheidh an tsaoire. Caithfidh siad na nithe atá luaite ar an mbileog a lua, mar shampla: *Beidh na daoine cairdiúil*.
* Ar dtús, scríobhfaidh siad amach liosta d’aidiachtaí chun cabhrú leo. Ansin, cumfaidh siad na habairtí ó bhéal.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara. Má thagann botúin choitianta chun cinn, téigh siar ar na pointí sin leis an rang ina iomláine.
* Ansin, cuir dhá ghrúpa de bheirteanna le chéile. Cuirfidh Grúpa A ceisteanna ar Ghrúpa B faoi conas mar a bheidh an tsaoire, mar shampla: *An mbeidh an bia blasta?* Nuair a thugann Grúpa B freagra, cuirfidh siad ceist ar Ghrúpa A. Níl athrá d’aon saghas ceadaithe, is é sin le rá, níl cead ag aon ghrúpa an t-ainmfhocal nó an aidiacht chéanna a úsáid le chéile. Caithfidh siad bheith ag éisteacht go géar. Beidh an bua ag an grúpa is mó a chuireann ceisteanna gan aon athrá.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara. Ceartaigh an ghníomhaíocht trí iarraidh ar ghrúpaí éagsúla ceisteanna a chur ar a chéile os comhair an ghrúpa.
* Coinnigh an rang i mbeirteanna. Mínigh na treoracha a bhaineann le ceist **2**. Ligfidh gach foghlaimeoir air féin go mbeidh sé ag dul ar saoire. Inseoidh Duine A do Dhuine B faoin tsaoire agus iarrfaidh sé ar Dhuine B dul leis. Luafaidh sé na nithe atá ainmnithe ar a bhileog (an áit, na dátaí taistil, an lóistín). Ansin, cuirfidh Duine B an cheist: *Cathain?* Luafaidh Duine A dáta ach ní bheidh Duine B ar fáil. Beidh ar Dhuine B dáta eile a mholadh agus glacfaidh Duine A leis an dáta sin. Abair leo na róil a mhalartú. Comhrá samplach:

*A: Beidh mé ag dul go dtí an Spáinn an samhradh seo. Beidh mé ag fanacht in árasán deas cois farraige. Ar mhaith leat teacht liom?*

*B: Ba mhaith ach cathain?*

*A: An chéad lá de Lúnasa.*

*B: Ní féidir liom mar tá mé ag obair. Cad faoin deichiú lá de Lúnasa?*

*A: Go hiontach!*

* Téigh timpeall an ranga fad is atá na foghlaimeoirí i mbun na gníomhaíochta. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí éagsúla an ghníomhaíocht a dhéanamh os comhair an ranga.

Moltar na gníomhaíochtaí seo a nascadh leis an mbileog **Cuireadh (Éisteacht)** nó leis an ngníomhaíocht **Cén cheist?** sna gníomhaíochtaí **An Banc Teanga.**

**Freagraí**

**Ag déanamh socruithe**

|  |  |  |  |  |
| --- | --- | --- | --- | --- |
| **a** | **b** | **c** | **d** | **e** |
| 4 | 2 | 3 | 5 | 1 |

**Ag déanamh socruithe**

**An comhrá (A)**

**Alan:** Go breá go raibh maith agat. Éist, ar mhaith leat dul go Barcelona liom ar feadh cúpla lá ar laethanta saoire?

**Alan:** Am éigin i mí Iúil nó i mí Lúnasa. Tá mo dheartháir, Pól, ina chónaí ansin agus tá árasán deas aige.

**Alan:** Ceart go leor, rinne mé dearmad air sin. Fan anois, tá mo dhialann agam anseo. Níl mise saor ar an deichiú lá d’Iúil beidh cruinniú agam san obair agus ansin beidh mé an-ghnóthach san obair an chuid eile de mhí Iúil.

**Alan:** Bhuel cad faoin deichiú lá de Lúnasa?

|  |  |
| --- | --- |
| **dearfach** | **diúltach** |
| Ba mhaith | Níor mhaith |

**Ag déanamh socruithe**

**An comhrá (B)**

**Síle:** Hi Alan, conas atá tú?

**Síle:** Alan! Ba bhreá liom? Cén uair?

**Síle:** Ó tá sin go hiontach. Ach anois, beidh mo chara Andy ag pósadh ar an chéad lá d’Iúil agus ansin ar an seachtú lá d’Iúil beidh ceolchoirm U2 ar siúl i bPáirc an Chrócaigh – tá na ticéid agam cheana féin.

**Síle:** Cad faoi mhí Lúnasa – níl mise saor ar an dara lá, beidh cóisir mo mháthar ann – beidh sí caoga bliain d’aois.

**Síle:** Go breá ar fad. Níl faic ar siúl agam an tseachtain sin ar fad. Ó tá mé ag súil go mór leis tá súil agam nach mbeidh an aimsir róthe. Tá a fhios agat gur maith liom an teas ach....

**Script**

**Síle:** Hi Alan, conas atá tú?

**Alan:** Go breá go raibh maith agat. Éist ar mhaith leat dul go Barcelona liom ar feadh cúpla lá ar laethanta saoire?

**Síle:** Alan! Ba bhreá liom? Cén uair?

**Alan:** Am éigin i mí Iúil nó i mí Lúnasa. Tá mo dheartháir, Pól, ina chónaí ansin agus tá árasán deas aige.

**Síle:** Ó tá sin go hiontach. Ach anois, beidh mo chara Andy ag pósadh ar an chéad lá d’Iúil agus ansin ar an seachtú lá d’Iúil beidh ceolchoirm U2 ar siúl i bPáirc an Chrócaigh – tá na ticéid agam cheana féin.

**Alan:** Ceart go leor, rinne mé dearmad air sin. Fan anois, tá mo dhialann agam anseo. Níl mise saor ar an deichiú lá d’Iúil, beidh cruinniú agam san obair agus ansin beidh mé an-ghnóthach san obair an chuid eile de mhí Iúil.

**Síle:** Cad faoi mhí Lúnasa – níl mise saor ar an dara lá, beidh cóisir mo mháthar ann – beidh sí caoga bliain d’aois.

**Alan:** Bhuel cad faoin deichiú lá de Lúnasa?

**Síle:** Go breá ar fad. Níl faic ar siúl agam an tseachtain sin ar fad. Ó tá mé ag súil go mór leis, tá súil agam nach mbeidh an aimsir róthe. Tá a fhios agat gur maith liom an teas ach....